Downloaded from YTS.MX
Official YIFY movies site: YTS.MX
ΤΟ ΠΑΡΟΝ ΠΡΟΓΡΑΜΜΑ ΠΕΡΙΕΧΕΙ ΣΚΗΝΕΣ ΑΠΟ ΠΟΛΕΜΙΚΕΣ ΖΩΝΕΣ
Διασχίζουμε το ποτάμι από τη Γουατεμάλα προς Μεξικό.
Μαζί μας ταξιδεύουν μετανάστες
και ένας νεαρός από την Ονδούρα.
ΜΠΡΕΝΤ ΡΕΝΟ ΣΚΗΝΟΘΕΤΗΣ/ΡΕΠΟΡΤΕΡ
Λέει ότι δεν έχει χρήματα. Κοστίζει μόνο λίγα σεντ
να διασχίσεις το ποτάμι με βάρκα.
Αλλά λέει ότι πρέπει να κρατήσει χρήματα για το ταξίδι.
Οπότε το διασχίζουμε με τα πόδια και δεν είναι εύκολο.
Ευχαριστώ.
Φανταστείτε να είστε 16 χρονών,
να φεύγετε μόνοι από το σπίτι...
και να πηγαίνετε από την Ονδούρα στις ΗΠΑ.
Άντονι, είναι πολύ επικίνδυνο.
Δεν είναι φυσιολογικό πράγμα να κάνει ένα παιδί.
Δεν έχω ούτε πατέρα ούτε μητέρα.
Είμαι μόνος από δέκα χρονών.
Θα ήθελα να κάνω αυτό το ταξίδι
προς τον βορρά
και να ξεκινήσω οικογένεια,
Θεού θέλοντος.
Άντονι, πρόσεχε, εντάξει; Ελπίζουμε να σε ξαναδούμε.
ΕΠΤΑ ΧΡΟΝΙΑ ΑΡΓΟΤΕΡΑ
ΟΥΚΡΑΝΙΑ 2022
Δεχθήκαμε πυραυλικό χτύπημα.
Πάμε από εδώ.
- Μπρεντ, πάμε. - Εντάξει.
- Πάμε να φύγουμε. - Εντάξει.
Ο ΜΠΡΕΝΤ ΡΕΝΟ ΚΑΛΥΠΤΕ ΤΟΝ ΠΟΛΕΜΟ ΜΕΤΑ ΤΗΝ ΕΙΣΒΟΛΗ ΤΗΣ ΡΩΣΙΑΣ ΣΤΗΝ ΟΥΚΡΑΝΙΑ
Εκεί έχει στρατιώτες.
Κακό αυτό.
ΜΠΡΕΝΤ ΡΕΝΟ
Ήσασταν εδώ όταν έπεσε η βόμβα;
Ναι, ήμασταν στον δεύτερο όροφο από την άλλη πλευρά.
Έγιναν τρεις εκρήξεις. Κατέρρευσαν όλα.
Η εξώπορτα διαλύθηκε, δεν μπορώ να το εξηγήσω.
Φοβόμαστε πολύ.
Ευχαριστώ. Λυπάμαι πολύ γι' αυτό.
- Ήταν το σπίτι σας; - Ναι, ήταν.
Πάει το σπίτι. Πάνε όλα.
Τι γνώμη έχετε για τον πόλεμο;
Έτσι πολεμάνε οι Ρώσοι.
Πού θα πάτε τώρα;
Δεν ξέρω. Είναι τραγικό.
Ανάθεμα τους Ρώσους.
Όχι τον ρωσικό λαό.
Καταριέμαι την κυβέρνησή τους.
Όλους τους άντρες του Πούτιν.
Αυτό είναι έγκλημα.
Συγγνώμη.
Είναι δύσκολο.
Είναι πολύ δύσκολο.
ΣΤΙΣ 13 ΜΑΡΤΙΟΥ 2022 Ο ΜΠΡΕΝΤ ΡΕΝΟ ΔΕΧΤΗΚΕ ΕΠΙΘΕΣΗ
ΑΠΟ ΡΩΣΟΥΣ ΣΤΡΑΤΙΩΤΕΣ ΕΝΩ ΕΚΑΝΕ ΡΕΠΟΡΤΑΖ
Πριν δέκα λεπτά πυροβόλησαν δημοσιογράφους.
Αμερικανούς δημοσιογράφους.
Σκότωσαν τον Μπρεντ Ρενό.
Ο εχθρός τον πυροβόλησε στο κεφάλι.
Οι τραυματίες πήγαν στο νοσοκομείο.
Σήμερα κοντά στο Κίεβο, ο δημοσιογράφος Μπρεντ Ρενό δολοφονήθηκε.
Ο συνάδελφός του τραυματίστηκε σε μία προμελετημένη ρωσική επίθεση.
Πρέπει να σας μεταφέρουμε ορισμένες εξελίξεις. Ο Μπρεντ Ρενό,
ένας Αμερικανός δημοσιογράφος, σκοτώθηκε εν ώρα εργασίας στην Ουκρανία.
Ο Αμερικανός φωτογράφος Χουάν Αρεντόντο τραυματίστηκε επίσης κατά την επίθεση.
Ο Μπρεντ Ρενό βρήκε τραγικό θάνατο.
Τον συγχαίρουμε για τη δουλειά που έκανε,
τη γενναιότητα που επέδειξε.
Είναι τρομερή απώλεια για τη δημοσιογραφία του σήμερα.
Έκαναν πολλά ντοκιμαντέρ με τον αδερφό του, τον Κρεγκ.
Καταφέρατε να μιλήσετε στον Κρεγκ ή στην οικογένειά του εδώ;
Ναι, μίλησα στον Κρεγκ, και αυτήν τη στιγμή δυσκολεύεται πολύ
με τη μεταφορά της σορού του Μπρεντ.
ΚΡΕΓΚ ΡΕΝΟ ΜΙΚΡΟΤΕΡΟΣ ΑΔΕΡΦΟΣ ΤΟΥ ΜΠΡΕΝΤ
Οπότε...
το επαναλάμβανε, "Μας πυροβόλησαν, μας πυροβόλησαν,
μας πυροβόλησαν". Και, ξέρετε...
Είπα "Πού είναι ο Μπρεντ;"
Και μου είπε "Τον πυροβόλησαν.
Με πήραν σε ξεχωριστό όχημα. Εκείνος είναι ακόμη εκεί".
Και είπα "Πού τον πυροβόλησαν;"
Και ρώτησα "Φορούσε το γιλέκο του;" Και απάντησε "Ναι".
Και μετά ρώτησα "Τον πυροβόλησαν στο γιλέκο ή στο πρόσωπο;"
Και ο Χουάν δίστασε, δεν μου απάντησε. Τότε κατάλαβα ότι ο Μπρεντ είχε πεθάνει.
Ένα, δύο.
ΒΡΑΒΕΙΑ DUPONT-COLUMBIA ΜΑΓΝΗΤΟΣΚΟΠΗΘΗΚΕ ΤΟ 2011
Είμαι ο Μπρεντ Ρενό με τον αδερφό μου Κρεγκ.
Θα ήθελα να σας πούμε λίγα λόγια για εμάς.
Όταν ήμασταν μικροί στο Άρκανσο, περνούσαμε πολύ χρόνο μόνοι.
Ο πατέρας μου ήταν πλανόδιος πωλητής.
Πουλούσε αγκράφες, καπνό και ενθύμια της NASCAR
σε σταθμούς φορτηγών στον Νότο.
Και η μαμά μου είτε προσπαθούσε να πάρει το πτυχίο της είτε δούλευε.
Μου άρεσαν το ψάρεμα, οι μηχανές και τα όπλα,
συνηθισμένο αγοράκι του Νότου.
Μόνο που δεν ήμουν συνηθισμένος.
Ήμουν αυτιστικός και κανένας ενήλικας γύρω μου
δεν ήξερε αυτήν τη λέξη.
Δεν ήταν παράλογο που, πέρα από τον αδερφό μου,
δεν μπορούσα να κάνω φίλους.
Στο μυαλό μου, είμαι φωτογράφος από τα δέκα μου,
τότε που ο μπαμπάς μου μού έδωσε μια Minolta του 1974.
Λάτρευα το ασημένιο σχέδιο.
Μου θύμιζε τις κάμερες
των φωτογράφων στις ταινίες.
ΟΥΚΡΑΝΙΑ 2022
Γίνεται τόσο γρήγορα, πεθαίνεις.
Εδώ φαίνεται πού μπήκε η σφαίρα.
Γιατί το κάνεις αυτό;
Ξέρω ότι το ίδιο θα έκανε και ο Μπρεντ.
Ξέρω ότι ο Μπρεντ πίστευε ότι ήταν σημαντικό να μην κρυβόμαστε
από την πραγματικότητα που επιφέρουν η βία και ο πόλεμος.
Ξέρω ότι θα ήθελε να το τραβήξω.
Ο αδερφός μου, ο Μπρεντ, ήταν δύο χρόνια μεγαλύτερος.
Όταν ήμασταν μικροί, θυμάμαι ότι ακολουθούσα τον Μπρεντ παντού.
Πάντα τον θαύμαζα.
Όταν ο Μπρεντ μού είπε ότι ήθελε να γυρίζει ντοκιμαντέρ,
έπρεπε να πάω μαζί του.
Τα επόμενα 20 χρόνια, ακολουθούσα τον μεγαλύτερο αδερφό μου
στα πιο επικίνδυνα μέρη στον πλανήτη.
Τέσσερις στρατιώτες από το Άρκανσο σκοτώθηκαν στο Ιράκ.
Μαζί μας είναι οι αδερφοί Ρενό. Ο Κρεγκ και ο Μπρεντ Ρενό,
σκηνοθέτες και ανταποκριτές με την Εθνοφρουρά του Άρκανσο
σε όλη της τη θητεία στο Ιράκ.
Έπεσε ακριβώς εκεί.
Μας σημαδεύουν.
Ο Μπρεντ ήταν στην πρώτη γραμμή των συγκρούσεων ανά τον κόσμο,
αλλά ενδιαφερόταν περισσότερο για όσους βρίσκονταν στη μέση.
ΙΡΑΚ 2003
Όταν ήταν μωρό. Μόλις είχε γεννηθεί.
Το πιο δύσκολο για μια μητέρα είναι να χάσει ένα παιδί.
Έτσι είναι. Είναι αλήθεια. Δεν μπορώ να κοιμηθώ.
Κοιτάζω συνεχώς αυτήν τη φωτογραφία.
Θα σου δείξω το παντελόνι του.
Αυτό είναι το μπατζάκι.
Κοίτα όλες τις τρύπες από τη βόμβα.
Και είπαν "Δεν πειράζουμε τους αμάχους".
Κοίτα το αίμα.
Κοίτα.
ΟΝΔΟΥΡΑ 2015
Έλα εδώ. Αυτό είναι για σένα.
Θα πάρετε όλοι από μια οδοντόβουρτσα.
Θα σας δείξω πώς να τη χρησιμοποιείτε.
Βουρτσίστε τα πάνω.
Λέγομαι Κάρεν Τζοάνα, είμαι 15 χρονών.
Πες μου, τι βλέπουμε εδώ; Τι είναι όλα αυτά;
Τα φορτηγά πετάνε τα σκουπίδια και τα ανακυκλώνουμε για χρήματα.
Πας σχολείο;
- Όχι. - Όχι.
Πάμε να επισκεφτούμε μια οικογένεια που κρύβεται σε αυτήν τη γειτονιά.
Κρύβονται επειδή η μητέρα κατηγόρησε...
τη συμμορία της 18ης Οδού για απαγωγή
και κάποια από τα μέλη της φυλακίστηκαν.
Η συμμορία είπε ότι θα σκότωνε την οικογένεια.
Οπότε πάμε στο σπίτι τους για να τους μιλήσουμε.
- Κατεβάζεις την κάμερα; - Ναι.
Γεια.
- Πόσο χρονών είσαι; - Δεκαέξι.
Δεκαπέντε.
Προσπαθούσατε να πάτε στις ΗΠΑ;
Αυτό θέλατε να κάνετε;
Ναι, επειδή η μαμά μου έπεσε θύμα
απαγωγής και σωματεμπορίας από τη συμμορία.
Η αστυνομία την έσωσε
από τη γιάφκα τους.
Η αστυνομία υποσχέθηκε να μας προσέξει,
αλλά δεν μας βοηθάνε.
Υπάρχουν πολλά παιδιά σαν εσάς στις Ηνωμένες Πολιτείες.
Πολλά λένε ιστορίες σαν τις δικές σας.
Φοβούνται να επιστρέψουν επειδή είναι επικίνδυνα,
μπορεί να τους σκοτώσουν οι συμμορίες.
Κάποιοι στις ΗΠΑ δεν τους πιστεύουν.
Κρύβεστε από τη συμμορία τώρα;
- Φοβάστε για τις ζωές σας; - Ναι.
- Και τι θα γίνει αν σας βρουν; - Θα μας σκοτώσουν.
Τον πυροβόλησαν ενώ οδηγούσε και τράκαρε στο τζιπάκι.
Ο Μπρεντ ήταν πολύ έντονος και ήσυχος,
και δεν ήταν άνθρωπος που μιλούσε για τις εμπειρίες του,
όπως τότε που συνελήφθη και ξυλοκοπήθηκε από την αστυνομία στη Σομαλία.
Ο Μπρεντ ήταν χαλαρός μόνο όταν ήταν με τον σκύλο του, την Τσάι.
ΦΩΝΗ ΤΟΥ ΜΠΡΕΝΤ
Με την Τσάι ταξιδεύαμε παρέα
από τότε που ήταν μικρή.
Η διάγνωση του αυτισμού δεν σου λέει πολλά για κάποιον.
Είμαι ήρεμος σε μια ανταλλαγή πυρών ή σε μια πληγείσα περιοχή,
αλλά για χρόνια με τρομοκρατούσαν τα κοκτέιλ πάρτι στο Μπρούκλιν.
Η Τσάι είναι η κολλητή και η ψυχολόγος μου.
Έλα. Πάμε. Έλα, κουτάβι.
Καλό σκυλάκι.
ΑΪΤΗ 2010
Δύσκολα μπορώ να σκεφτώ κάτι πιο σκληρό από τον σεισμό
στην Αϊτή στις 12 Ιανουαρίου.
Αν με ρωτούσατε πριν τον σεισμό
αν τα πράγματα θα χειροτέρευαν στην Αϊτή,
θα έλεγα ότι δεν μπορώ να φανταστώ πώς.
Οι περισσότεροι μένουν στον δρόμο επειδή...
ΑΛΙΞ ΣΑΪΝΒΙΛ ΑΣΤΥΝΟΜΙΑ
...προσπαθούν να επιβιώσουν.
- Χρειαζόμαστε βοήθεια. - Σταματήστε. Θέλουμε βοήθεια.
Δεν έχω νερό.
Πολλοί πέθαναν. Πεινάμε. Δεν έχουμε νερό.
Μπορώ να μιλήσω μόνο σε έναν άνθρωπο τη φορά, εντάξει;
Χρειαζόμαστε βοήθεια, αλλά δεν ήρθε κανείς.
Το Προεδρικό Παλάτι κατέρρευσε. Δεν υπάρχει κυβέρνηση.
Η βοήθεια θα έρθει αργά. Δεν θα είναι εύκολο.
- Τι έπαθε; - Τον χτύπησε τσιμεντόλιθος.
Αν έχετε σοβαρά προβλήματα, όπως αυτό το αγόρι,
πηγαίνετε στο νοσοκομείο. Έχουν χειρουργούς.
Πήρες τίποτα;
Όχι, όλοι μάλωναν. Έχασα.
Ήμουν με τη μητέρα τους όταν έγινε ο σεισμός,
τη στιγμή που κατέρρευσε το ταβάνι και εκείνη πέθανε.
Ο πατέρας τους πέθανε επίσης.
Όταν ζούσε η μαμά μου, ήμουν χαρούμενος. Τώρα δεν έχω τίποτα.
Κλαίνε όταν θυμούνται τους γονείς τους.
Κλαίνε επίσης επειδή πεινάνε,
αλλά δεν μπορώ να τους ταΐσω.
Ο δημοσιογράφος Μπρεντ Ρενό σκοτώθηκε ενώ έκανε ρεπορτάζ
από το πεδίο της μάχης στην Ουκρανία.
Αποδόθηκε φόρος τιμής στον βραβευμένο κινηματογραφιστή.
Ταξίδευε με έναν φωτορεπόρτερ, τον Χουάν Αρεντόντο,
ο οποίος μετά βίας επέζησε.
Χαίρομαι τόσο πολύ που ζεις, φίλε.
- Λυπάμαι. - Δεν πειράζει.
- Δεν μπορώ να το βγάλω απ' το μυαλό μου. - Δεν πειράζει. Καταλαβαίνω.
Δεν μπορώ να κοιμηθώ.
Έχω το αίμα του στο δάχτυλο γιατί πήγα να σταματήσω την αιμορραγία.
Ξέρω. Δεν μπορούσες να κάνεις κάτι.
Ακόμη νιώθω τις σφαίρες και ακούω τους ήχους. Και...
Σε κάποια φάση σκέφτηκα "Αυτό ήταν. Πέθανα".
Και άγγιζα διαρκώς τον Μπρεντ.
Και όταν ξύπνησα...
Τον είδα να αιμορραγεί από τον λαιμό, τον άρπαξα και πήγα να το σταματήσω,
και τον έβλεπα να μουρμουράει,
αλλά ζητούσα από τον οδηγό να φύγει.
- Να φύγει. - Ναι.
Και... ναι.
Απλώς... Δεν μπορώ να το βγάλω από το μυαλό μου.
- Λυπάμαι πάρα πολύ. - Όχι, μην το λες αυτό.
Δεν πειράζει. Δεν θέλω να το λες αυτό. Το έχω αποδεχτεί.
- Μου λείπει ο φίλος μου. - Μου λείπει πολύ.
Τόσο πολύ.
ΣΟΜΑΛΙΑ 2017
Για την ασφάλειά μας,
πρέπει να μη μένουμε κάπου
για πάνω από 20 λεπτά.
Μάλικ, τι... Πες μας τι βλέπεις.
ΜΑΛΙΚ ΑΜΠΝΤΟΥΛΑ ΕΙΔΙΚΟΣ
Είναι... Δεν μπορώ να το περιγράψω.
Το εύρος της επίθεσης
είναι ανήκουστο.
Είναι η μεγαλύτερη βόμβα αυτοκινήτου
στην ιστορία της Σομαλίας.
Τα πτώματα,
οι σοροί των θυμάτων.
Έχασε το χέρι του
στην επίθεση.
Θυμάται τι συνέβη;
Όταν έγινε η επίθεση...
το φορτηγό με τη βόμβα
έπεσε πάνω σε ένα αμάξι.
Είδες την έκρηξη;
Λέει ότι την είδε.
Φωτιά παντού. Ζέστη.
Λέει ότι έκανε ζέστη.
Προσευχόμαστε
να αναρρώσεις γρήγορα.
Υπάρχει ένα μωρό εδώ.
Χτυπήθηκε από θραύσμα;
Τραυματίστηκε από θραύσματα...
Πόσο χρονών είναι;
Έξι χρονών.
Όπως η κόρη μου.
Τα τέρατα.
Σε τι έφταιξε;
Δεν μπορεί να έφταιξε κάπου...
Πώς μπορείς να κάνεις κακό σε αυτήν την πριγκίπισσα;
Μπορώ να τραβήξω;
Έλα να μιλήσεις σε μένα.
Μπορώ να σας μιλήσω;
Πώς λέγεσαι;
Με λένε Μπρεντ.
- Μπρεντ; - Ναι.
- Να σε ρωτήσω κάτι; - Ναι. Φυσικά.
Θα το κάνω. Είσαι πολύ ειλικρινής και έντιμος και πολύ...
Ο τρόπος που κρατάς την κάμερα...
δεν την κρατάς απλώς, το κάνεις από την καρδιά σου.
Έτσι είναι, φίλε.
Σημαίνει πολλά, φίλε. Με καταλαβαίνεις;
Μπορούμε να αλλάξουμε τον κόσμο, φίλε.
Εγώ κι εσύ μπορούμε να αλλάξουμε τον κόσμο αν το θέλουμε.
- Ναι. - Πίστεψέ το.
Περνάμε επιτέλους τα σύνορα από την Ουκρανία πίσω στην Πολωνία.
Ο αδερφός μου είναι στο μπροστινό βανάκι,
τον παίρνω επιτέλους μακριά από τον πόλεμο και τον γυρίζω σπίτι.
"ΟΛΟΙ ΕΔΩΣΑΝ ΑΠΟ ΚΑΤΙ" "ΚΑΠΟΙΟΙ ΤΑ ΕΔΩΣΑΝ ΟΛΑ"
Σας ζητώ να συνεργαστείτε κατά την αποβίβασή σας σήμερα.
Γυρίζουμε τον Μπρεντ Ρενό στο σπίτι του
στην τελευταία του πτήση για την πατρίδα του, το Άρκανσο.
Έχασε τη ζωή του στην Ουκρανία.
Έχουμε την τιμή να τον γυρίζουμε σπίτι συνοδεία του αδερφού του.
Σήμερα τον τιμούμε. Ευχαριστώ.
ΛΙΤΛ ΡΟΚ, ΑΡΚΑΝΣΟ
ΤΖΟΡΤΖΑΝ - ΜΗΤΕΡΑ ΤΟΥ ΜΠΡΕΝΤ ΜΙΣΕΛ - ΑΔΕΡΦΗ ΤΟΥ ΜΠΡΕΝΤ
Μέσα από κινδύνους
Δυσκολίες και παγίδες
Τα κατάφερα
Να φτάσω
Κι η χάρη με προστάτευσε
Ως τώρα
Και η χάρη θα με οδηγήσει
Σπίτι
Λέγομαι Τζον Άλπερτ. Θέλω να υποβάλω τα σέβη μου στην οικογένεια του Μπρεντ.
Όταν ο Μπρεντ ήταν νέος, ήρθε σε μένα και στη γυναίκα μου.
Είχαμε ένα μικρό κανάλι στη Νέα Υόρκη.
Ήθελε να μάθει να χρησιμοποιεί την κάμερα για να κάνει
όλα αυτά για τα οποία τον τιμούμε σήμερα.
Πήγαμε μαζί στο Ιράκ, στο Αφγανιστάν,
και ο Μπρεντ πήγε ξανά και ξανά, θέτοντας τη ζωή του σε κίνδυνο
για να μας δείξει πώς ήταν ο πόλεμος.
Αυτός είναι ένας κρατήρας που δημιουργήθηκε από την βόμβα των ΗΠΑ.
Τα ελικόπτερα πετούσαν πάνω από εκεί.
Οι πιλότοι πρέπει να είδαν τα γυναικόπαιδα.
Επιτέθηκαν σε γυναικόπαιδα.
Δείχνει πώς τα γυναικόπαιδα προσπαθούσαν να ξεφύγουν αφού χτυπήθηκαν.
Άφησαν ίχνη αίματος.
Τα παιδιά πέθαναν δίπλα τους.
Φανταστείτε γυναικόπαιδα
να τρέχουν να σωθούν
ενώ τους πυροβολούν στο κεφάλι.
Δεν υπήρχαν τρομοκράτες εδώ, μόνο άμαχοι.
Εδώ ήταν το σπίτι μου.
Σκότωσαν τα παιδιά μου.
Μου έμεινε μόνο ένα παιδί.
Μόνο αυτός.
Τι θα κάνω τώρα;
Μπορείτε να μου πείτε τι έπαθε;
Οι Συμμαχικές Δυνάμεις βομβάρδισαν ένα σημείο
και το αγόρι ήταν εκεί,
οπότε ακρωτηριάστηκε.
Πες του ότι ελπίζουμε να αναρρώσει και να πάρει εξιτήριο σύντομα.
Οι βόμβες των ΗΠΑ σκότωσαν τους δικούς μου.
Έκοψαν το κεφάλι του ενός
και το πέος του γιου μου ακρωτηριάστηκε.
Με γυμνά χέρια...
οπλισμένος μόνο με την κάμερά του στα πιο επικίνδυνα μέρη του κόσμου,
ρίσκαρε τη ζωή του ξανά και ξανά για σας, για μας, για την Αμερική.
Πώς είστε;
Λέγομαι Ντέρεκ Μπράουν.
Δεν έγραψα κάτι.
Είπα στον Κρεγκ ότι θα μιλούσα από καρδιάς.
Κατάγομαι από το δυτικό Σικάγο. Είμαι από μια ζόρικη περιοχή.
Γνώρισα πρώτα τον Κρεγκ. Στην πορεία με σύστησε στον αδερφό του, τον Μπρεντ.
Και θυμάμαι την πρώτη φορά που τον είδα σαν να ήταν χθες.
Μικρόσωμος τύπος. Ήταν σαν περιστεράκι
όταν έμπαινε στο δωμάτιο, αλλά η παρουσία του θύμιζε ελέφαντα.
Την τελευταία δεκαετία σκοτώθηκαν περισσότεροι άνθρωποι στο Σικάγο
λόγω της ένοπλης βίας από ό,τι Αμερικανοί στρατιώτες στο Ιράκ ή στο Αφγανιστάν.
Οι πιο πολλοί πυροβολισμοί αφορούσαν σε εφήβους.
ΣΙΚΑΓΟ 2017
Πόσα πτώματα;
Είναι μόνο ένα πτώμα, πεταμένο σε έναν σκουπιδοτενεκέ.
Στη γειτονιά του Τζαμάριον πέντε άνθρωποι έπεσαν θύματα πυροβολισμού.
Σε μία γειτονιά;
Σε μία γειτονιά μέσα σε λίγους μήνες.
Όλα τα παιδιά που παίρνω, θα μεγάλωναν μισώντας το ένα το άλλο
εάν δεν πήγαινα από γειτονιά σε γειτονιά για να τα μαζέψω.
Ένα, δύο, τρία.
Οπότε όταν σε δείξω, θέλω να μου πεις το όνομά σου δυνατά.
Με λένε Ντεμάρους Τζόνσον.
- Με λένε Ντέιβιντ Τζόνσον. - Με λένε Ντάριον Κάρτερ.
Με λένε Ντέρεκ Κάρτερ.
Ο λόγος που θέλω να φωνάζετε είναι επειδή θέλω να ακούγεστε.
Επειδή είστε άνθρωποι. Μετράτε για άνθρωποι.
Μια μέρα ίσως να εκπροσωπήσετε τον κόσμο.
Το μέρος από όπου κατάγομαι...
Εγώ και όλοι οι υπόλοιποι στην κοινότητά μου νιώθαμε
ότι δεν ένοιαζε κανέναν.
Αλλά αφού γνωρίσαμε τέτοιους ανθρώπους, σπουδαίους ανθρώπους του Θεού...
είδαμε το φως.
Ευχαριστώ, Μπρεντ.
Γνώρισα τον Μπρεντ και τον Κρεγκ
πριν από 19 χρόνια στο Κλάρκσβιλ του Άρκανσο
ενώ η μονάδα στην οποία με είχαν διορίσει ετοιμαζόταν
να αναχωρήσει για μια ετήσια θητεία στη Βαγδάτη, στο Ιράκ.
Ο Μπρεντ ήταν απίστευτα ανιδιοτελής.
Η δουλειά και η ζωή του ήταν ουσιαστικές και επηρέασαν εκατομμύρια κόσμου.
Δεν ήταν απλώς ανταποκριτές, ήταν δικοί μας.
Θα κινηθούμε βόρεια στο Ιράκ.
Να είστε ευγενικοί, να είστε επαγγελματίες και να είστε έτοιμοι να σκοτώσετε.
ΙΡΑΚ 2005
Προσέξτε, έρχεται ένα όχημα με φώτα που αναβοσβήνουν.
Είναι η ιρακινή αστυνομία.
- Παρακολούθησέ τους, Τζόουνς. - Κρατήστε μια απόσταση.
Πήγαινε πιο αργά, χαμήλωσε τα φώτα.
Γαμώτο! Επαφή από τα δεξιά!
Σκατά!
- Ένα RPG! - Ήταν RPG!
- Συνέχισε! - Ξαναγέμισε!
Ξαναγέμισε! Τζόουνς, πρόσεχε πίσω σου!
Πρόσεχε τα νώτα μου! Βγαίνω!
Ξαναγέμισε!
Έριξαν κι άλλο εκρηκτικό! Πρέπει να φύγουμε!
Έτοιμοι. Στοχεύσατε. Πυρ.
Ίσως είναι από τα πιο δύσκολα πράγματα
που χρειάστηκε να κάνω, αλλά πρέπει να το κάνω.
Πρέπει να θυμόμαστε τον Λάιλ για το ποιος ήταν και για τι πέθανε.
Πέθανε προστατεύοντάς μας. Σε ευχαριστούμε, Λάιλ.
ΡΑΪΜΕΡ
Και το εννοώ.
Ο Μπρεντ έκανε πιο πολλά καλά για την ανθρωπότητα στα 50 του χρόνια
απ' όσα θα ελπίζαμε να καταφέρουμε σε 50 ζωές.
Είθε να πορευθείτε και να πορευθούμε όλοι εν ειρήνη.
ΣΤΗ ΜΝΗΜΗ ΤΟΥ ΜΠΡΕΝΤ ΡΕΝΟ ΚΑΙ ΤΩΝ ΔΗΜΟΣΙΟΓΡΑΦΩΝ
ΠΟΥ ΕΧΑΣΑΝ ΤΗ ΖΩΗ ΤΟΥΣ ΑΝΑΖΗΤΩΝΤΑΣ ΤΗΝ ΑΛΗΘΕΙΑ ΚΑΙ ΤΗΝ ΕΙΡΗΝΗ
ΠΕΙΤΕ ΤΟΝ ΠΟΛΕΜΟ ΜΕ ΤΟ ΟΝΟΜΑ ΤΟΥ
Οι στρατιώτες στοχεύουν δημοσιογράφους
σαν τον Μπρεντ Ρενό.
Ζήτω οι ήρωες
που θυσιάστηκαν.
ΑΠΟ ΤΟΝ ΘΑΝΑΤΟ ΤΟΥ ΜΠΡΕΝΤ, ΠΕΡΙΣΣΟΤΕΡΟΙ ΑΠΟ 100 ΔΗΜΟΣΙΟΓΡΑΦΟΙ
ΧΑΝΟΥΝ ΤΗ ΖΩΗ ΤΟΥΣ ΕΤΗΣΙΩΣ
Η ΔΗΜΟΣΙΟΓΡΑΦΙΑ ΑΠΟΤΕΛΕΙ ΠΛΕΟΝ ΕΝΑ ΑΠΟ ΤΑ ΠΙΟ ΕΠΙΚΙΝΔΥΝΑ ΕΠΑΓΓΕΛΜΑΤΑ
Υποτιτλισμός: Ειρήνη Τράντου